Twee dood, 7 beseer in gru-botsingFoto: ER24 Pieter Rossouw, woordvoerder van ER24, het gesê dit is steeds nie duidelik hoe die botsing plaasgevind het nie. “Paramedici het laat die aand by die toneel in Barrageweg opgedaag. Een mens het toe reeds aan sy veelvuldige beserings beswyk,” het Rossouw gesê. “Twee ander mense was kritiek en paramedici het hulle dadelik probeer stabiliseer. Ongelukkig het een van dié beseerdes ook op die toneel gesterf.” Rossouw het gesê die ander pasiënt is in ŉ kritieke toestand na die Mediclinic Emfuleni-hospitaal gehaas. Ses ander pasiënte wat matige tot ernstige beserings opgedoen het, is deur ander nooddienste op die toneel behandel en ook na verskillende hospitale vervoer. Die polisie sal die ongeluk ondersoek.